মাধবপুর প্রতিনিধি ॥ মাধবপুর উপজেলার সর্বত্র যথাযোগ্য মর্যাদায়রজাতির জনক শেখ মুজিবুর রহমানের ৪১তম শাহাদাৎ বার্ষিকী ও জাতীয় শোক দিবস পালিত হয়েছে। এ উপলক্ষ্যে গতকাল সোমবার সকালে উপজেলা প্রশাসনের উদ্যোগে শোক র‌্যালী ও আলোচনা সভা অনুষ্ঠিত হয়। উপজেলা নির্বাহী কর্মকর্তা মোহাম্মদ রাশেদুল ইসলামের সভাপতিত্বে আলোচনা সভায় প্রধান অতিথি হিসেবে বক্তব্য রাখেন সংসদ সদস্য এডভোকেট মাহবুব আলী। বিশেষ অতিথি হিসেবে বক্তব্য রাখেন পৌর মেয়র হীরেন্দ্র লাল সাহা, উপজেলা আওয়ামীলীগ সভাপতি শাহ মোঃ মুসলিম, সাধারণ সম্পাদক আতিকুর রহমান, পৌর আওয়ামীলীগ সভাপতি বেনু রঞ্জন রায়, সাবেক সাধারণ সম্পাদক সুকোমল রায়, সাবেক ভাইস চেয়ারম্যান শ্রীদাম দাশগুপ্ত প্রমুখ। এ ছাড়া বিভিন্ন স্কুল, কলেজ, সামাাজিক ও সাংস্কৃতিক সংগঠন যথাযোগ্য মর্যাদায় দিবসটি পালিত হয়েছে।